CELEX: 32004D0226
Language: hr
Date: 2004-03-04 00:00:00
Title: 2004/226/EZ: Odluka Komisije od 4. ožujka 2004. o odobravanju testova za otkrivanje protutijela za brucelozu goveda u okviru Direktive Vijeća 64/432/EEZ (priopćena pod brojem dokumenta C(2004) 654)  Tekst značajan za EGP

03/Sv. 017
            
            
               HR
            
            
               Službeni list Europske unije
            
            
               119
            
         32004D0226
   
               L 068/36
            
            
               SLUŽBENI LIST EUROPSKE UNIJE
            
            
               04.03.2004.
            
         
      ODLUKA KOMISIJE
   
   od 4. ožujka 2004.
   o odobravanju testova za otkrivanje protutijela za brucelozu goveda u okviru Direktive Vijeća 64/432/EEZ
   (priopćena pod brojem dokumenta C(2004) 654)
   (Tekst značajan za EGP)
   (2004/226/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 6. stavak 2. točku (b),
   budući da:
   
               (1)
            
            
               Odluka Komisije 2000/330/EZ od 18. travnja 2000. o odobravanju testova za otkrivanje protutijela za brucelozu goveda u okviru Direktive Vijeća 64/432/EEZ (2) je znatno izmijenjena (3). Radi jasnoće i racionalnosti navedenu Odluku treba kodificirati.
            
         
               (2)
            
            
               Goveda namijenjena trgovini unutar Zajednice moraju, u pogledu bruceloze goveda, dolaziti s gospodarstva službeno slobodnog od bruceloze goveda i uz to biti testirana u roku od 30 dana od otpreme koristeći ili serum aglutinacijskim testom ili bilo koji drugim testom kojeg je odobrio prema svom postupku, a nakon usvajanja relevantnih protokola Stalni odbor za prehrambeni lanac i zdravlje životinja.
            
         
               (3)
            
            
               U skladu s člankom 16. Direktive 64/432/EEZ, Komisija u skladu s postupcima članka 17. i na temelju mišljenja Znanstvenog veterinarskog odbora u odnosu na javno zdravlje treba ažurirati i ako je potrebno izmijeniti Priloge B, C i D (poglavlje II.) kako bi ih prilagodila znanstvenom razvoju.
            
         
               (4)
            
            
               Komisija je primila završni izvještaj Znanstvenog odbora za zdravlje i dobrobit životinja o promjenama tehničkih Priloga Direktivi 64/432/EEZ kako bi uzela u obzir znanstveni razvoj u vezi s tuberkulozom, brucelozom i enzootskom leukozom goveda (4).
            
         
               (5)
            
            
               U tom je izvještaju Znanstveni odbor preporučio davanje prednosti korištenju ELISA testova, testa reakcije vezanja komplemenata i puferiranih bruceloza antigen testova za otkrivanje protutijela za brucelozu goveda, koji se provode, inter alia, na uzorcima krvi uzetih od pojedinačnih goveda. Preporučeni postupci su u skladu s međunarodno priznatim standardima koje propisuje Priručnik o standardima za dijagnostička testiranja i cjepiva, treće izdanje, 1996., Svjetske organizacije za zdravlje životinja (OIE).
            
         
               (6)
            
            
               U kolovozu 2001. OIE je objavio četvrto izdanje 2000. navedenog priručnika, uključujući neke promjene u opisu testova za brucelozu.
            
         
               (7)
            
            
               Stoga je bilo potrebno izmijeniti Prilog C Direktivi 64/432/EEZ da bi se utvrdili postupci testiranja koji se primjenjuju u svrhu nadziranja i prometa unutar Zajednice koji odgovaraju koliko je to moguće OIE standardima uzimajući u obzir mišljenje Znanstvenog odbora i nacionalnih referentnih laboratorija u državama članicama koji surađuju u okviru mreže nacionalnih referentnih laboratorija za brucelozu Europske unije.
            
         
               (8)
            
            
               U svrhu certificiranja, uputno je priznati rezultate testova na brucelozu do kojih se došlo koristeći ELISA testove, testove reakcije vezanja komplemenata i puferiranim bruceloza antigen testovima, ako su testovi provedeni u skladu s odobrenim protokolima o uzorcima krvi uzetih od pojedinačno označenih goveda u roku od 30 dana prije certificiranja testiranih životinja za trgovinu unutar Zajednice.
            
         
               (9)
            
            
               Stoga, u očekivanju ažuriranja tehničkog Priloga D (poglavlje II.) u skladu s člankom 16. Direktive 64/432/EEZ, testovi ELISA, kako je navedeno u izvještaju Znanstvenog odbora, test reakcije vezanja komplemenata i puferirani bruceloza antigen testovi, kako je navedeno u Prilogu C toj Direktivi, trebaju biti odobreni za testiranje bruceloze u svrhu certificiranja kako je predviđeno člankom 6. stavkom 2. točkom (b) i izdavanja certifikata o zdravlju životinja iz Priloga F, obrazac 1.
            
         
               (10)
            
            
               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Test reakcije vezanja komplemenata, puferirani bruceloza antigen testovi i ELISA testovi provedeni u skladu s odredbama Priloga C Direktivi 64/432/EEZ ovim se odobravaju u svrhu certificiranja.
   Članak 2.
   Kad se za potrebe iz članka 6. stavka 2. točke (b) Direktive 64/432/EEZ, koristi jedan od testova iz članka 1. ove Odluke, on treba biti naveden u stupcu „test” tablice u točki 3., druga alineja, i u točki 5. odjeljka A Priloga F, obrazac 1 (zdravstveni certifikat) Direktive 64/432/EEZ.
   Članak 3.
   Odluka 2000/330/EZ se stavlja izvan snage.
   Pozivanja na Odluku stavljenu izvan snage smatraju se pozivanjem na ovu Odluku i tumače se u skladu s korelacijskom tablicom u Prilogu II.
   Članak 4.
   Ova je Odluka upućena državama članicama.
   
      Sastavljeno u Bruxellesu 4. ožujka 2004.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL 121, 29.7.1964., str. 1977/64. Direktiva kako je zadnje izmijenjena Uredbom (EZ) br. 21/2004 (SL L 5, 9.1.2004., str. 8.).
   
      (2)  SL L 114, 13.5.2000., str. 37. Odluka kako je izmijenjena Uredbom (EZ) br. 535/2002 (SL L 80, 23.3.2002., str. 22.)
   
      (3)  Vidjeti Prilog I.
   
      (4)  Dok. SANCO/B3/R10/1999.
   PRILOG I.
   
      Odluka stavljena izvan snage sa svojim izmjenama
   
   
               Odluka Komisije 2000/330/EZ
            
            
               (SL L 114, 13.5.2000., str. 37.)
            
         
               Uredba Komisije (EZ) br. 535/2002 (samo članak 2.)
            
            
               (SL L 80, 23.3.2002., str. 22.)
            
         PRILOG II.
   
      Korelacijska tablica
   
   
               Odluka 2000/330/EZ
            
            
               Ova Odluka
            
         
               Članci 1. i 2.
            
            
               Članci 1. i 2.
            
         
               —
            
            
               Članak 3.
            
         
               Članak 3.
            
            
               Članak 4.
            
         
               —
            
            
               Prilog I.
            
         
               —
            
            
               Prilog II.